
Egyoldalú sportspecifikus mozgásminták okozta tartásrendellenességek vizsgálata 3D testscanner és speciális tesztek segítségével

Kulcsszavak: vívás, judo, aszimmetria, testtartás, összehasonlítás
Célkitűzés:
A vívást az aszimmetrikus sportok közé soroljuk, ezáltal tartásbeli eltérések tapasztalhatunk. Vizsgálatunk célja, hogy ezen elváltozások helyét feltérképezzük.

Adatok és módszerek:
Kutatásunk típusa egy keresztmetszeti valamint egy kvantitatív kutatás volt. A mintaválasztásnak összesen 39 fő felelt meg, melyből 20 fő vívó, 19 fő judos. A judosok kontrollcsoportként vettek részt, mint szimmetrikus sportág. Többféle mérést és tesztet végeztünk, a fő mérés a 3D testscanner jelentette. A kutatás során nyert adatok elemzéséhez leíró és összehasonlító statisztikai módszereket használtunk. Az összehasonlítást diagramok segítségével valamint a kétmintás t-próba egyenlő szórásnégyzeteknél statisztikai adatelemzéssel végeztük. A szignifikancia szintet p<0,05-ben határoztuk meg.

Eredmények:
Szignifikáns különbséget tapasztaltunk a csípő-flexorok tekintetében a domináns oldalon a nem domináns oldalhoz képest (p<0,04), ezt a 3D testscanner és a Thomas teszt segítségével mutattuk ki. Szintén szignifikáns eredményeket kaptunk a m. pectoralis major vizsgálatánál, melyben azt állapítottuk, meg, hogy a domináns oldalon protractios válltartás figyelhető meg (p<0,25), valamint a domináns oldalon a váll lejjebb helyezkedik el mint a nem domináns oldalon (p<0,001). A vívók és judosok izomegyensúlya között szignifikáns különbség nem volt kimutatható, az eredmények mégis mutattak eltérést a két sportág sportolói között.

Következtetés:
A kutatásunk alapján elmondható, hogy a vívóknál megfigyelhető a tipikus vívómozgás miatti tartásbeli eltérések.



